**ՀՀ պետական բյուջեի կատարման ամփոփ բնութագիրը**

**2024 թվականի հունվար-նոյեմբեր** **ամիսներին[[1]](#footnote-1)**

2024 թվականի հունվար-նոյեմբեր ամիսներին ՀՀ պետական բյուջեի եկամուտները կազմել են 2,268.9 մլրդ դրամ, ծախսերը` 2,501.1 մլրդ դրամ, պակասուրդը՝ 232.2 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2024 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |
| --- | --- | --- | --- |
|   | **2024թ. տարեկան****ճշտված պլան**  | **2024թ. հունվար- նոյեմբեր ամիսների փաստ** | **Կատարողա-կանը տարեկան ճշտված պլանի նկատմամբ (%)** |
| Եկամուտներ | 2,721.9 | 2,268.9 | 83.4 |
| Ծախսեր | 3,178.4 | 2,501.1 | 78.7 |
| Պակասուրդ (հավելուրդ) | 456.5 | 232.2  | 50.9  |

*ՀՀ պետական բյուջեի եկամուտները*

2023 թվականի հունվար-նոյեմբեր ամիսների համեմատ պետական բյուջեի եկամուտներն աճել են 9.6%‑ով կամ 199.2 մլրդ դրամով, որը հիմնականում պայմանավորված է հարկային եկամուտների և պետական տուրքերի աճով: Նշենք, որ 2024 թվականին հիպոտեկային վարկերի վճարված տոկոսների գումարի վերադարձը, որը նախկինում նվազեցվում էր եկամտային հարկից, ձևակերպվում է որպես պետական բյուջեի ծախս, որի գծով հաշվետու ժամանակահատվածում հատկացվել է շուրջ 68.3 մլրդ դրամ: Հաշվառման նախկին մոտեցումը կիրառելու դեպքում եկամուտների աճը կկազմի 6.3% (շուրջ 131 մլրդ դրամ):

2024 թվականի հունվար-նոյեմբեր ամիսներին ՀՀ պետական բյուջե են մուտքագրվել 2,149.2 մլրդ դրամ *հարկային եկամուտներ և պետական տուրքեր*, որոնք կազմել են տարեկան ծրագրային ցուցանիշի 82.2%-ը: 2023 թվականի նույն ժամանակահատվածի համեմատ հարկային եկամուտները և պետական տուրքերը (առանց հիպոտեկային վարկերի վճարված տոկոսների վերադարձված գումարների) աճել են 6.5%‑ով կամ 126.1 մլրդ դրամով, որը հիմնականում պայմանավորված է եկամտային հարկի, բնապահպանական հարկի և բնօգտագործման վճարի, շահութահարկի, սոցիալական վճարի և պետական տուրքի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |
| --- | --- | --- | --- |
|  | **2023թ. հունվար- նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար- նոյեմբեր ամիսների փաստ** |
| **Պետական բյուջեի եկամուտներ** | **2,069.7** | **2,721.9** | **2,268.9** |
| Հարկային եկամուտներ և պետական տուրքեր | 1,954.8 | 2,614.1 | 2,149.2 |
| Պաշտոնական դրամաշնորհներ | 8.5 | 19.8 | 20.6 |
| Այլ եկամուտներ | 106.3 | 88.0 | 99.1 |
| **Կշիռն ընդամենը եկամուտների մեջ (%)** |   |   |   |
| Հարկեր և տուրքեր | 94.5 | 96.0 | 94.7 |
| Պաշտոնական դրամաշնորհներ | 0.4 | 0.7 | 0.9 |
| Այլ եկամուտներ | 5.1 | 3.2 | 4.4 |

Հաշվետու ժամանակահատվածի հարկային եկամուտների և պետական տուրքերի 31.5%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի գծով մուտքերն ընդհանուր առմամբ էական փոփոխություն չեն կրել, սակայն փոխվել է դրանց կառուցվածքը. ՀՀ‑ում արտադրվող ապրանքների ու ծառայությունների շրջանառությունից արձանագրվել է մուտքերի աճ, իսկ ՀՀ ներմուծվող ապրանքներից՝ մուտքերի նվազում:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար- նոյեմբեր ամիսների փաստ** | **2024թ. հունվար- նոյեմբեր ամիսների փաստ** | **2024թ. հունվար- նոյեմբերը** **2023թ. հունվար-նոյեմբերի նկատմամբ****(%)** | **2024թ. և 2023թ. տարբերու-թյունը** |
| **Ավելացված արժեքի հարկ** | **677.3** | **676.4** | **99.9** | **(0.9)** |
| Ներմուծումից, այդ թվում՝ | 464.6 | 389.4 | 83.8 | (75.3) |
|  ԵԱՏՄ երկրներից | 139.0 | 133.3 | 96.0 | (5.6) |
| Ներքին շրջանառությունից | 212.7 | 287.0 | 135.0 | 74.4 |

2024 թվականի հունվար-նոյեմբեր ամիսներին պետական բյուջե մուտքագրված հարկային եկամուտների և պետական տուրքերի 6%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի գծով մուտքերի աճը ձևավորվել է հանրապետությունում արտադրվող ենթաակցիզային ապրանքների գծով մուտքերի աճի և ՀՀ ներմուծվող ենթաակցիզային ապրանքների գծով մուտքերի նվազման արդյունքում:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար- նոյեմբեր ամիսների փաստ** | **2024թ. հունվար- նոյեմբեր ամիսների փաստ** | **2024թ. հունվար- նոյեմբերը** **2023թ. հունվար-նոյեմբերի նկատմամբ****(%)** | **2024թ. և 2023թ. տարբերու-թյունը** |
| **Ակցիզային հարկ** | **127.5** | **128.9** | **101.1** | **1.4** |
| Ներմուծվող ենթաակցիզային ապրանքներից | 64.6 | 52.9 | 81.8 | (11.7) |
| ՀՀ-ում արտադրվող ենթաակցիզային ապրանքներից | 62.9 | 76.0 | 120.9 | 13.1 |

2024 թվականի հունվար-նոյեմբեր ամիսներին պետական բյուջեի հարկային եկամուտների և պետական տուրքերի 27.6%-ն ապահովվել է եկամտային հարկի հաշվին: Եկամտային հարկի՝ նախորդ տարվա ցուցանիշի հետ համադրելի մուտքերը կազմում են 525.5 մլրդ դրամ կամ նախորդ տարվա հունվար-նոյեմբեր ամիսների ցուցանիշից 7.1%-ով (35 մլրդ դրամով) ավելի:

2024 թվականի հունվար-նոյեմբեր ամիսներին պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

1. **ՀՀ պետական բյուջեի հարկային եկամուտների և պետական տուրքերի փաստացի ցուցանիշները (մլրդ դրամ)**

|  |  |  |  |  |
| --- | --- | --- | --- | --- |
|  | **2023թ. հունվար- նոյեմբեր ամիսների փաստ** | **2024թ. հունվար- նոյեմբեր ամիսների փաստ** | **2024թ. հունվար- նոյեմբերը** **2023թ. հունվար-նոյեմբերի նկատմամբ****(%)** | **2024թ. և 2023թ. տարբերու-թյունը** |
| **Հարկային եկամուտներ և պետական տուրքեր** | **1,954.8** | **2,149.2** | **109.9** | **194.4** |
| **1. Հարկային եկամուտներ** | **1,895.1** | **2,077.8** | **109.6** | **182.7** |
| ԱԱՀ | 677.3 | 676.4 | 99.9 | (0.9) |
| Ակցիզային հարկ | 127.5 | 128.9 | 101.1 | 1.4  |
| Շահութահարկ | 286.9 | 302.0 | 105.3 | 15.1 |
| Մաքսատուրք | 68.4 | 69.6 | 101.7 | 1.2 |
| Եկամտային հարկ | 490.5 | 593.7 | 121.1 | 103.3 |
| Շրջանառության հարկ | 51.2 | 60.0 | 117.2 | 8.8 |
| Սոցիալական վճար (կուտակային կենսաթոշակի գծով) | 82.3 | 94.4 | 114.7 | 12.1 |
| Բնապահպանական հարկ և բնօգտագործման վճար | 45.7 | 80.3 | 175.7 | 34.6 |
| Այլ հարկեր | 65.3 | 72.5 | 111.0 | 7.2 |
| **2. Պետական տուրք** | **59.7** | **71.4** | **119.5** | **11.7** |
| **Կշիռն ընդամենը հարկերի և տուրքերի մեջ (%)** |  |   |   |  |
| **1. Հարկային եկամուտներ** | **96.9** | **96.7** |   |  |
| ԱԱՀ | 34.6 | 31.5 |   |  |
| Ակցիզային հարկ | 6.5 | 6.0 |   |  |
| Շահութահարկ | 14.7 | 14.1 |   |  |
| Մաքսատուրք | 3.5 | 3.2 |   |  |
| Եկամտային հարկ | 25.1 | 27.6 |   |  |
| Շրջանառության հարկ | 2.6 | 2.8 |   |  |
| Սոցիալական վճար (կուտակային կենսաթոշակից) | 4.2 | 4.4 |   |  |
| Բնապահպանական հարկ և բնօգտագործման վճար | 2.3 | 3.7 |   |  |
| այլ հարկեր | 3.3 | 3.4 |   |  |
| **2. Պետական տուրք** | **3.1** | **3.3** |  |  |

Հաշվետու ժամանակահատվածում կենսաթոշակային համակարգի կուտակային կենսաթոշակային բաղադրիչի մասնակիցների կողմից պետական բյուջե է փոխանցվել 94.4 մլրդ դրամ սոցիալական վճար` ապահովելով հարկային եկամուտների և պետական տուրքերի 4.4%-ը և 14.7%-ով կամ 12.1 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է համակարգի մասնակիցների թվի աճով:

2024 թվականի հունվար-նոյեմբեր ամիսներին բնապահպանական հարկի և բնօգտագործման վճարների գծով մուտքերը կազմել են շուրջ 80.3 մլրդ դրամ՝ ապահովելով պետական բյուջեի հարկային եկամուտների և պետական տուրքերի 3.7%‑ը: Նախորդ տարվա նույն ժամանակահատվածի համեմատ բնապահպանական հարկի և բնօգտագործման վճարների գծով մուտքերի աճը հիմնականում պայմանավորված է արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերի կրկնակի (30.4 մլրդ դրամ) աճով: Բացի այդ, 32.6% (2.1 մլրդ դրամ) աճ է արձանագրվել օգտակար հանածոների արդյունահանման դիմաց ստացված բնօգտագործման վճարների գծով:

Հաշվետու ժամանակահատվածում պետական բյուջեի հարկերի և տուրքերի 3.4%-ը ձևավորվել է այլ հարկերի հաշվին՝ կազմելով 72.5 մլրդ դրամ: Մասնավորապես` 42.8 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, շուրջ 14.7 մլրդ դրամ՝ ԵԱՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 6.3 մլրդ դրամ՝ ռադիոհաճախականության օգտագործման պարտադիր վճարները, 5.6 մլրդ դրամ՝ ճանապարհային հարկը, 1.8 մլրդ դրամ` հարկային օրենսդրության խախտման համար սահմանված տուգանքները և 1 մլրդ դրամ՝ հանրային ծառայությունների կարգավորման պարտադիր վճարները: Նախորդ տարվա հունվար-նոյեմբեր ամիսների համեմատ այլ հարկերի փաստացի ցուցանիշն աճել է 10.9%-ով կամ 7.1 մլրդ դրամով, որը հիմնականում ձևավորվել է միասնական մաքսային վճարի ու դրոշմանիշային վճարի աճի և ռադիոհաճախականության օգտագործման պարտադիր վճարների նվազման արդյունքում:

2024 թվականի հունվար-նոյեմբեր ամիսներին պետական բյուջե են մուտքագրվել 71.4 մլրդ դրամ *պետական տուրքեր*` 6.4%‑ով գերազանցելով տարեկան ծրագրային ցուցանիշը: Պետական տուրքերում 47.6% տեսակարար կշիռ ունեն լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը, որոնք 12.2%‑ով գերազանցել են տարեկան ծրագրային ցուցանիշը՝ կազմելով շուրջ 34 մլրդ դրամ: Նշված գումարից ավելի քան 19.4 մլրդ դրամ են կազմել վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերը՝ 13.6%‑ով գերազանցելով տարեկան ծրագրային ցուցանիշը:

Oրենքով սահմանված այլ ծառայությունների և գործողությունների համար գանձվող տուրքերն ապահովել են պետական տուրքերի 32.1%-ը և 13.3%‑ով գերազանցել տարեկան ծրագրային ցուցանիշը՝ կազմելով 22.9 մլրդ դրամ: Նշված մուտքերի հիմնական մասը ստացվել է ՀՀ‑ից օդային տրանսպորտի միջոցներով ֆիզիկական անձանց (օդային ուղևորների) ելքի համար՝ կազմելով շուրջ 15.4 մլրդ դրամ, որոնք 97.6%‑ով ապահովել են տարեկան ծրագրային ցուցանիշը: Բացի այդ, 3.5 մլրդ դրամ է ստացվել oրենքով սահմանված դեպքերում ծանուցման ենթակա գործունեությամբ զբաղվելու իրավունք ձեռք բերելու համար` 59.4%-ով գերազանցելով տարեկան ծրագրային ցուցանիշը:

Նախորդ տարվա հունվար-նոյեմբեր ամիսների համեմատ պետական տուրքերն աճել են 19.5%-ով կամ շուրջ 11.7 մլրդ դրամով, որը հիմնականում պայմանավորված է վիճակախաղերի, շահումներով խաղերի և մետաղադրամով և (կամ) թղթադրամով շահագործվող ավտոմատների միջոցով սննդի առևտրի և խաղերի բնագավառից գանձվող տուրքերի 37.2% կամ շուրջ 5.3 մլրդ դրամ աճով, «Պետական տուրքի մասին» ՀՀ օրենքով 2024 թվականի մայիսի 13-ից ոսկե, պլատինե և պալադիումե ապրանքների (բացի ՀՀ ծագման պլատին և պալադիում պարունակող համաձուլվածքներից և խտանյութերից) արտահանման լիցենզիաներ կամ թույլտվություններ կամ հավաստագրեր տրամադրելու համար (բացառությամբ ԵԱՏՄ երկրներ արտահանման (տեղափոխման) և «Վերամշակում մաքսային տարածքից դուրս» մաքսային ընթացակարգով արտահանվող և հետագայում ներմուծվող ապրանքների) պետական տուրքերի սահմանմամբ, որոնց գծով հաշվետու ժամանակահատվածում պետական բյուջե է մուտքագրվել 3.7 մլրդ դրամ, ինչպես նաև դեղերի և բժշկական արտադրատեսակների շրջանառության կարգավորման ոլորտում փորձաքննությունների, ԵԱՏՄ կարգով գրանցումը գործողության մեջ պահելու և փորձաքննություն չպահանջող փոփոխության մասին ծանուցումն ընդունելու համար պետական տուրքի սահմանմամբ, որի գծով մուտքերը հունվար-նոյեմբեր ամիսներին կազմել են շուրջ 1.7 մլրդ դրամ:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար- նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար- նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը** **2023թ. հունվար-նոյեմբերի նկատմամբ****(%)** |
| **Պետական տուրքեր** | **59.7** | **67.1** | **71.4** | **106.4** | **119.5** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ), գործում առկա լուսանկարների (լուսաժապավենների), ձայնագրությունների, տեսագրությունների և դրանց էլեկտրոնային կրիչների բնօրինակից պատճենահանված կրիչ և դատական նիստի համակարգչային ձայնագրման կրկնօրինակ տալու համար | 2.7 | 3.0 | 2.3 | 76.2 | 85.2 |
| Հյուպատոսական ծառայությունների կամ գործողությունների համար | 2.6 | 2.7 | 2.5 | 91.3 | 97.5 |
| Պետական գրանցման համար | 5.8 | 6.1 | 6.2 | 101.4 | 106.6 |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 2.9 | 4.2 | 3.0 | 71.4 | 105.1 |
| Լիցենզավորման ենթակա կամ թույլտվություններով գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 24.7 | 30.3 | 34.0 | 112.2 | 137.6 |
| Օրենքով սահմանված այլ ծառայությունների և գործողությունների համար | 20.6 | 20.2 | 22.9 | 113.3 | 111.0 |
| Այլ պետական տուրքեր | 0.4 | 0.5 | 0.5 | 95.4 | 109.9 |

2024 թվականի հունվար-նոյեմբեր ամիսների ընթացքում արտաքին աղբյուրներից ստացվել են 20.6 մլրդ դրամ *պաշտոնական դրամաշնորհներ՝* 4.2%-ով գերազանցելով տարեկան ծրագրված մուտքերը և 2.4 անգամ (12.1 մլրդ դրամով)՝ նախորդ տարվա նույն ժամանակահատվածի ցուցանիշը, որը պայմանավորված է բյուջետային աջակցության դրամաշնորհների ստացմամբ:

1. **Պաշտոնական դրամաշնորհներ (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսներիփաստ** | **2024թ. տարեկան ճշտված պլան** | **2024թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Պաշտոնական դրամաշնորհներ*,*** այդ թվում` | **8.5** | **19.8** | **20.6** | **104.2** | **241.9** |
| Նպատակային դրամաշնորհներ  | 8.5 | 12.2 | 4.9 | 40.0 | 57.1 |
| Բյուջետային աջակցության դրամաշնորհներ  | 0.0 | 7.6 | 15.8 | 207.3 | - |

Հաշվետու ժամանակահատվածում ստացվել են շուրջ 15.8 մլրդ դրամ բյուջետային աջակցության դրամաշնորհներ, որոնք 2.1 անգամ գերազանցել են տարեկան ծրագրված ցուցանիշը: Մասնավորապես՝ ՎԶՄԲ կողմից «Կանաչ, դիմակայուն և ներառական զարգացման քաղաքականության երկրորդ գործառնություն» ֆինանսավորման համաձայնագրի շրջանակներում տրամադրվել է 6.2 մլրդ դրամ (չնախատեսված), ԵՄ կողմից «Պետության և դիմակայունության ամրապնդման պայմանագիր ՀՀ-ի համար» ծրագրի շրջանակներում՝ 5.8 մլրդ դրամ (չնախատեսված), եվրոպական հարևանության շրջանակներում ՀՀ-ԵՄ գործողությունների ծրագրով նախատեսված «Աջակցություն Հայաստանում արդարադատության ոլորտի բարեփոխումների իրականացմանը» դրամաշնորհային ծրագրի 1-ին փուլի շրջանակներում՝ 1.5 մլրդ դրամ (տարեկան ծրագրվածի 64.5%-ը), «Աջակցություն Հայաստանում դատական ոլորտի բարեփոխումների իրականացմանը» դրամաշնորհային ծրագրի 2-րդ փուլի շրջանակներում՝ 1.4 մլրդ դրամ (տարեկան ծրագրվածի 136.5%-ը), «Հայաստանում ԵՄ աջակցություն կրթությանը» դրամաշնորհային ծրագրի շրջանակներում՝ 627.3 մլն դրամ (տարեկան ծրագրվածի 14.8%-ը): Հայաստանի Լոռու և Տավուշի մարզերում մայիսին տեղացած հորդառատ անձրևներով պայմանավորված հեղեղումների հետևանքով առավել շատ վնասներ կրած գյուղերին աջակցելու նպատակով Եվրասիական զարգացման բանկի կողմից տրամադրվել է 100 մլն դրամ դրամաշնորհ: Եվս 107.6 մլն դրամ դրամաշնորհ է ստացվել ԵՄ-ից՝ «Հորիզոն Եվրոպա» շրջանակային ծրագրի շրջանակներում:

Նպատակային ծրագրերի շրջանակներում ստացված դրամաշնորհների ցածր ցուցանիշը պայմանավորված է նշված ծրագրերի կատարողականով:

1. **Նպատակային պաշտոնական դրամաշնորհներն ըստ դոնորների (մլն դրամ)**

|  |  |  |  |
| --- | --- | --- | --- |
|   | **2024թ. տարեկան ճշտված պլան** | **2024թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ (%)** |
| **Ընդամենը** | **12,186.4**  | **4,871.3**  | **40.0** |
| ԱՄՆ | 255.9  | 290.5  | 113.5 |
| Արևելյան Եվրոպայի էներգախնայողության և շրջակա միջավայրի գործընկերության հիմնադրամ | 191.6  | 23.9  | 12.5% |
| Ասիկան զարգացման բանկ | 5.8  | 0.0  | 0.0 |
| Գերմանիա | 873.3  | 139.4  | 16.0 |
| Գերմանիայի զարգացման և Եվրոպական միության հարևանության ներդրումային բանկ | 139.1  | 113.8  | 81.8 |
| Գլոբալ էկոլոգիական հիմնադրամ | 205.8  | 310.8  | 151.0 |
| Գլոբալ հիմնադրամ | 1,371.0  | 784.8  | 57.2 |
| ԵՄ | 1,533.1  | 601.7  | 39.2 |
| Եվրասիական զարգացման բանկ | 1,350.7  | 1,055.8  | 78.2 |
| Համաշխարհային բանկ | 120.9  | 23.4  | 19.3 |
| ՄԱԿ | 94.2  | 64.2  | 68.1 |
| ՌԴ | 2,663.8  | 0.0  | 0.0 |
| ՎԶԵԲ | 2,949.8  | 1,265.0  | 42.9 |
| Ֆրանսիա | 431.2  | 198.1  | 45.9 |

2024 թվականի հունվար-նոյեմբեր ամիսներին ՀՀ պետական բյուջեի *այլ եկամուտները* կազմել են շուրջ 99.1 մլրդ դրամ՝ 12.5%-ով գերազանցելով տարեկան ծրագրված ցուցանիշը: Վերջինս հիմնականում պայմանավորված է բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից ու դեպոզիտներից ստացված տոկոսավճարների ծրագրային ցուցանիշի գերազանցմամբ: Նախորդ տարվա նույն ժամանակահատվածի համեմատ նշված մուտքերի նվազմամբ է հիմնականում պայմանավորված այլ եկամուտների 6.8% (7.3 մլրդ դրամ) անկումը: Միևնույն ժամանակ, զգալի աճ է գրանցվել շահաբաժիններից և իրավախախտումների համար կիրառվող պատժամիջոցներից ստացված մուտքերի գծով:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 9‑ում:

1. **Այլ եկամուտների գծով ՀՀ պետական բյուջեի մուտքերը (մլն դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
|  **Այլ եկամուտներ**, այդ թվում` |  **106,307.6**  |  **88,044.6**  |  **99,054.7**  | **112.5** | **93.2** |
| Պետական սեփականություն հանդիսացող գույքի վարձակալությունից եկամուտներ |  1,952.5  |  5,136.3  |  858.7  | 16.7 | 44.0 |
| Տոկոսավճարներ և շահաբաժիններ, այդ թվում՝ |  46,163.4  |  22,327.2  |  38,035.9  | 170.4 | 82.4 |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ
 |  44,403.9  |  19,900.0  |  33,015.8  | 165.9 | 74.4 |
| * իրավաբանական անձանց կապիտալում կատարված ներդրում-ներից ստացվող շահաբաժիններ
 |  1,759.5  |  2,427.2  |  5,020.1  | 206.8 | 285.3 |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ |  10,219.6  |  12,972.8  |  9,781.0  | 75.4 | 95.7 |
| * ռեզիդենտներին տրամադրված վարկերի օգտագործման տոկոսա-վճարներ
 |  10,188.6  |  12,951.6  |  9,760.1  | 75.4 | 95.8 |
| * ոչ ռեզիդենտներին տրամադրված վարկերի օգտագործման տոկոսավճարներ
 |  30.9  |  21.3  |  20.9  | 98.2 | 67.5 |
| Այլ կատեգորիաներում չդասակարգված տրանսֆերտներ |  536.7  |  76.2  |  469.1  | 616.0 | 87.4 |
| Իրավախախտումների համար գործադիր, դատական մարմինների կողմից կիրառվող պատժամիջոցներից մուտքեր |  21,072.4  |  21,411.7  |  24,185.6  | 113.0 | 114.8 |
| Ապրանքների մատակարարումից և ծառայությունների մատուցումից եկամուտներ |  21,882.7  |  21,102.5  |  21,101.1  | 100.0 | 96.4 |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ |  4,480.3  |  5,017.9  |  4,623.4  | 92.1 | 103.2 |

Հաշվետու ժամանակահատվածում բանկերում և այլ ֆինանսավարկային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվել են 33 մլրդ դրամ տոկոսավճարներ, որոնք 65.9%-ով գերազանցել են տարեկան ծրագրային ցուցանիշը և 25.6%-ով զիջել նախորդ տարվա նույն ժամանակահատվածի ցուցանիշը: Ծրագրված ցուցանիշի գերազանցումը պայմանավորված է պետական բյուջեի մուտքերի համեմատ ելքերի ավելի ցածր կատարողականով, որի պայմաններում առաջացել են լրացուցիչ ժամանակավոր ազատ դրամական միջոցներ, որոնք ներդրվել են ԿԲ-ում՝ ապահովելով լրացուցիչ տոկոսային եկամուտներ, ինչպես նաև գանձապետական միասնական հաշվի միջոցների ակտիվ կառավարմամբ, որի արդյունքում հնարավոր է եղել միջին օրական մնացորդը պահել կանխատեսվածից ցածր մակարդակում: Նախորդ տարվա նույն ժամանակահատվածի համեմատ տոկոսագումարների նվազումը հիմնականում պայմանավորված է տոկոսադրույքների նվազմամբ:

Իրավաբանական անձանց կապիտալում կատարված ներդրումներից հունվար-նոյեմբեր ամիսների ընթացքում ստացվել են 5 մլրդ դրամ շահաբաժիններ՝ 2.1 անգամ գերազանցելով տարեկան ծրագրային ցուցանիշը և 2.9 անգամ՝ նախորդ տարվա նույն ժամանակահատվածի ցուցանիշը: Աճը հիմնականում պայմանավորված է «Երևանի ջերմաէլեկտրակենտրոն» ՓԲԸ‑ի, «Հայկական ատոմային էլեկտրակայան» ՓԲԸ‑ի և «Հայաէրոնավիգացիա» ՓԲԸ-ի կողմից վճարված շահաբաժիններով:

2024 թվականի հունվար-նոյեմբեր ամիսների ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի ծրագրված ցուցանիշի 13% գերազանցումը և նախորդ տարվա նույն ժամանակահատվածի համեմատ 14.8% աճը զգալիորեն պայմանավորված են պետական բյուջեի նկատմամբ ստանձնած պայմանագրային պարտավորությունների չկատարման դիմաց գանձվող տույժերից ստացված մուտքերի աճով, որոնք կազմել են ավելի քան 1.5 մլրդ դրամ՝ 3.8 անգամ (1.1 մլրդ դրամով) գերազանցելով ծրագրված ցուցանիշը և 2.4 անգամ (876.8 մլն դրամով)՝ նախորդ տարվա հունվար-նոյեմբերի ցուցանիշը:

Հաշվետու ժամանակահատվածում իրավախախտումների համար կիրառվող պատժամիջոցներից մուտքերի բարձր մակարդակ է գրանցվել նաև Մրցակցության պաշտպանության հանձնաժողովի կողմից գանձվող տուգանքների հաշվին, որոնք կազմել են 1.1 մլրդ դրամ՝ 9.4 անգամ (983.1 մլն դրամով) գերազանցելով ծրագրված ցուցանիշը և 6.4 անգամ (928.9 մլն դրամով)՝ նախորդ տարվա հունվար-նոյեմբերի ցուցանիշը: ՀՀ ազգային անվտանգության ծառայության կողմից կիրառված պատժամիջոցներից ստացված մուտքերի գծով նույնպես ապահովվել է բարձր ցուցանիշ, որոնք կազմել են 922 մլն դրամ՝ 2.2 անգամ (502 մլն դրամով) գերազանցելով տարեկան ծրագրված ցուցանիշը և 1.9 անգամ (424.7 մլն դրամով)՝ նախորդ տարվա հունվար-նոյեմբեր ամիսների ցուցանիշը: ՀՀ արդարադատության նախարության կողմից կիրառված պատժամիջոցների դիմաց գանձված գումարները կազմել են ավելի քան 1.1 մլրդ դրամ՝ 2.2 անգամ գերազանցելով ինչպես ծրագրված, այնպես էլ նախորդ տարվա փաստացի ցուցանիշը (համապատասխանաբար 598.4 մլն դրամով և 604.8 մլն դրամով)՝ պայմանավորված պրոբացիայի ծառայության կողմից գանձված տուգանքների աճով:

2024 թվականի հունվար-նոյեմբեր ամիսների ընթացքում ստացվել են 469.1 մլն դրամ այլ կատեգորիաներում չդասակարգված տրանսֆերտներ՝ տարեկան կանխատեսված 76.2 մլն դրամի դիմաց: Մուտքերի բարձր մակարդակը մեծ մասամբ պայմանավորված է Հայաստանի Լոռու և Տավուշի մարզերում մայիսին տեղացած հորդառատ անձրևների առաջացրած հեղեղումների հետևանքով առավել շատ վնասներ կրած գյուղերին օգնություն ցուցաբերելու նպատակով անհատների կողմից 215.1 մլն դրամի նվիրատվություններով: Նախորդ տարվա հունվար-նոյեմբեր ամիսների համեմատ այլ կատեգորիաներում չդասակարգված տրանսֆերտների փաստացի ցուցանիշը նվազել է 12.6%-ով կամ 67.6 մլն դրամով:

*Պետական բյուջեի ծախսերը*

2024 թվականի հունվար-նոյեմբեր ամիսներին ՀՀ պետական բյուջեի ծախսերը նախորդ տարվա նույն ժամանակահատվածի համեմատ աճել են 17.3%-ով կամ 368.7 մլրդ դրամով, իսկ նախորդ տարվա հետ համադրելի ցուցանիշի աճը կազմում է 14.1% (300.4 մլրդ դրամ)՝ հիմնականում պայմանավորված սոցիալական նպաստների և կենսաթոշակների, տոկոսավճարների և ոչ ֆինանսական ակտիվների գծով ծախսերի (կապիտալ ծախսերի) աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** |
| **Ընդամենը ծախսեր** | **2,132.4** | **3,178.4** | **2,501.1** |
| Ընթացիկ ծախսեր | 1,799.4 | 2,521.5 | 2,125.4 |
| Ոչ ֆինանսական ակտիվների հետ գործառնություններ | 333.0 | 657.0 | 375.7 |
|   |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 84.4 | 79.3 | 85.0 |
| Ոչ ֆինանսական ակտիվների հետ գործառնություններ | 15.6 | 20.7 | 15.0 |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 11-ում:

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Ընթացիկ ծախսեր** | **1,799.4** | **2,521.5** | **2,125.4** | **84.3** | **118.1** |
| Աշխատավարձ | 182.1 | 247.4 | 203.4 | 82.2 | 111.7 |
| Ծառայությունների և ապրանքների ձեռքբերում | 161.9 | 129.3 | 90.7 | 70.2 | 56.1 |
| Տոկոսավճարներ | 248.9 | 345.0 | 309.0 | 89.6 | 124.1 |
| Սուբսիդիաներ | 135.5 | 182.1 | 162.0 | 89.0 | 119.6 |
| Դրամաշնորհներ | 232.3 | 311.4 | 257.9 | 82.8 | 111.0 |
| Սոցիալական նպաստներ և կենսաթոշակներ | 622.5 | 1,026.0 | 915.1 | 89.2 | 147.0 |
| Այլ ծախսեր | 216.3 | 280.4 | 187.3 | 66.8 | 86.6 |
| **Կշիռն ընթացիկ ծախսերում (%)** |  |  |  |  |  |
| Աշխատավարձ | 10.1 | 9.8 | 9.6 |  |  |
| Ծառայությունների և ապրանքների ձեռք բերում | 9.0 | 5.1 | 4.3 |  |  |
| Տոկոսավճարներ | 13.8 | 13.7 | 14.5 |  |  |
| Սուբսիդիաներ | 7.5 | 7.2 | 7.6 |  |  |
| Դրամաշնորհներ | 12.9 | 12.3 | 12.1 |  |  |
| Սոցիալական նպաստներ և կենսաթոշակներ | 34.6 | 40.7 | 43.1 |  |  |
| Այլ ծախսեր | 12.0 | 11.1 | 8.8 |  |  |

2023 թվականի հունվար-նոյեմբեր ամիսների համեմատ կառավարության պարտքի սպասարկման ծախսերի 24.1% (60.1 մլրդ դրամ) աճը հիմնականում պայմանավորված է ԱՄՆ դոլար/ՀՀ դրամ փոխարժեքի, շրջանառության մեջ գտնվող գանձապետական պարտատոմսերի ծավալների, ինչպես նաև արտաքին պարտքի գծով լողացող տոկոսադրույքների աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Տոկոսավճարներ,** այդ թվում՝ | **248.9** | **345.0** | **309.0** | **89.6** | **124.1** |
|  Ներքին տոկոսավճարներ | 156.2 | 231.7 | 218.6 | 94.4 | 140.0 |
|  Արտաքին տոկոսավճարներ | 92.7 | 113.3 | 90.4 | 79.8 | 97.5 |

Նախորդ տարվա նույն ժամանակահատվածի համեմատ պետական բյուջեից տրամադրված սուբսիդիաների 19.6% աճը հիմնականում պայմանավորված է հաշվետու ժամանակահատվածում Հանրակրթության ծրագրի շրջանակներում, ՀՀ-ում ինտենսիվ այգեգործության զարգացման նպատակով սուբսիդավորման և տնտեսության արդիականացման միջոցառմանը պետական աջակցության ավելացմամբ:

Նախորդ տարվա հունվար-նոյեմբեր ամիսների համեմատ պետական բյուջեից տրամադրված դրամաշնորհների 11% աճը հիմնականում արձանագրվել է պետական բյուջեից համայնքների բյուջեներին համահարթեցման սկզբունքով տրվող դոտացիաների, կապիտալ դրամաշնորհների, ինչպես նաև ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերում: Մասնավորապես, ՀՀ պաշտպանության ժամանակ զինծառայողների կյանքին կամ առողջությանը պատճառված վնասների հատուցման ծախսերը կազմել են 42 մլրդ դրամ և 21.0%-ով (7.3 մլրդ դրամով) գերազանցել 2023 թվականի նույն ժամանակահատվածի ցուցանիշը:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Դրամաշնորհներ,** այդ թվում՝ | **232.3** | **311.4** | **257.9** | **82.8** | **111.0** |
|  Միջազգային կազմակերպություններին | 2.4 | 3.7 | 3.2 | 86.7 | 133.5 |
|  Պետական հատվածի այլ մակարդակներին (ընթացիկ), այդ թվում` | 206.7 | 264.0 | 228.3 | 86.5 | 110.5 |
|  - Համայնքների բյուջեներին համահարթեցման սկզբունքով տրվող դոտացիաներ | 63.9 | 85.3 | 78.2 | 91.7 | 122.3 |
| Պետական հատվածի այլ մակարդակներին (կապիտալ) | 23.2 | 43.7 | 26.3 | 60.3 | 113.5 |

Նախորդ տարվա հունվար-նոյեմբեր ամիսների համեմատ սոցիալական նպաստների և կենսաթոշակների գծով ծախսերի 47% (292.6 մլրդ դրամ) աճը մասամբ պայմանավորված է այն հանգամանքով, որ 2024 թվականին հիպոտեկային վարկերի վճարված տոկոսների գումարի վերադարձը, որը նախկինում նվազեցվում էր եկամտային հարկից, ներառվել է պետական բյուջեի ծախսերում: Առանց նշված գումարների՝ սոցիալական նպաստների և կենսաթոշակների գծով ծախսերի աճը կազմում է 36% (224.4 մլրդ դրամ)՝ հիմնականում պայմանավորված Լեռնային Ղարաբաղից բռնի տեղահանվածներին նպաստների և կենսաթոշակային համակարգերում ընդգրկելու արդյունքում շահառուների թվի աճով, նրանց աջակցության տրամադրմամբ, ինչպես նաև 2023 թվականի հուլիսի 1-ից կենսաթոշակների չափերի բարձրացմամբ:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Սոցիալական նպաստներ և կենսաթոշակներ,** այդ թվում` | **622.5** | **1,026.0** | **915.1** | **89.2** | **147.0** |
| Նպաստներ | 222.9  | 529.6 | 454.0 | 85.7 | 203.7 |
| Կենսաթոշակներ | 399.6 | 496.5 | 461.1 | 92.9 | 115.4 |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի 12.8% (42.7 մլրդ դրամ) աճը պայմանավորված է կապիտալ ծախսերի՝ հիմնականում ՀՀ պաշտպանության նախարարության շենքային պայմանների բարելավման և Ճանապարհային ցանցի բարելավման ծրագրի ծախսերի աճով, ինչպես նաև 2024 թվականի պետական բյուջեում «Հանրակրթական և նախադպրոցական հաստատությունների հիմնում, կառուցում, բարելավում» նոր ծրագրի նախատեսմամբ:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ (%)** | **2024թ. հունվար-նոյեմբերը 2023թ. հունվար-նոյեմբերի նկատմամբ (%)** |
| **Ոչ ֆինանսական ակտիվների հետ գործառնություններ,** այդ թվում՝ | **333.0** | **657.0** | **375.7** | **57.2** | **112.8** |
|  Ոչ ֆինանսական ակտիվների գծով ծախսեր (կապիտալ ծախսեր), այդ թվում՝ | 340.6 | 672.0 | 391.5 | 58.3 | 114.9 |
| * շենքեր և շինություններ
 | 306.6 | 595.5 | 356.6 | 59.9 | 116.3 |
| * մեքենաների և սարքավորումների ձեռք բերում, պահպանում և հիմնանորոգում
 | 28.8 | 62.7 | 30.2 | 48.2 | 105.0 |
| * այլ հիմնական միջոցներ
 | 5.2 | 13.8 | 4.7 | 33.9 | 89.4 |
|  Ոչ ֆինանսական ակտիվների օտարումից մուտքեր | (7.7) | (15.0) | (15.8) | 105.4 |  206.6 |

*ՀՀ պետական բյուջեի պակասուրդը (հավելուրդը)*

2024 թվականի հունվար-նոյեմբեր ամիսներին ՀՀ պետական բյուջեն կատարվել է 232.2 մլրդ դրամ պակասուրդով՝ տարեկան ծրագրված 456.5 մլրդ դրամի և նախորդ տարվա նույն ժամանակահատվածի 62.7 մլրդ դրամի դիմաց: Տարեկան ծրագրի համեմատ պակասուրդի ցածր մակարդակը հիմնականում պայմանավորված է ծախսերի համեմատ եկամուտների բարձր կատարողականով, որի արդյունքում ֆինանսավորման ներքին աղբյուրներում նախատեսված բյուջեի ազատ միջոցներն աճել են 43.2 մլրդ դրամով:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեի պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի հաշվին, որոնք կազմել են 343.3 մլրդ դրամ: 800 հազար դրամ տրամադրվել է մուրհակների մարմանը` տարեկան նախատեսված 3.9 մլն դրամի դիմաց։

2024 թվականի հունվար-նոյեմբեր ամիսների ընթացքում ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է ‑33.8 մլրդ դրամ` տարեկան ծրագրված 38.9 մլրդ դրամի դիմաց: Տարեկան ծրագրով նախատեսվել է 16.9 մլրդ դրամ վարկերի տրամադրում ՀՀ ռեզիդենտներին, որի դիմաց հաշվետու ժամանակահատվածում տրամադրվել է շուրջ 6 մլրդ դրամ, որից 3.5 մլրդ դրամը՝ ներքին ռեսուրսների հաշվին: Արտաքին աջակցությամբ իրականացվող ծրագրերի շրջանակներում տարեկան նախատեսված 5.1 մլրդ դրամի դիմաց հաշվետու ժամանակահատվածում տրամադրվել են շուրջ 2.5 մլրդ դրամ վարկեր, որից 1.5 մլրդ դրամը՝ Էլեկտրաէներգետիկ համակարգի զարգացման, 679.6 մլն դրամը՝ Քաղաքային զարգացման, և 332.5 մլն դրամը՝ Կոշտ թափոնների կառավարման ծրագրերի շրջանակներում: Նախկինում պետական բյուջեից ռեզիդենտներին տրամադրված վարկերից անցած ամիսներին վերադարձվել է 19.8 մլրդ դրամ՝ կազմելով տարեկան ծրագրված մուտքերի 70.2%-ը: 5.8 մլրդ դրամ կազմել են բաժնետոմսերի և կապիտալում այլ մասնակցության իրացումից մուտքերը, 6.2 մլրդ դրամ տրամադրվել է բաժնետոմսերի և կապիտալում այլ մասնակցության ձեռքբերմանը՝ ապահովելով տարեկան ծրագրային ցուցանիշների համապատասխանաբար 78.6%-ը և 77.7%-ը:

1. ***ՀՀ պետական բյուջեի պակասուրդի ֆինանսավորման աղբյուրները (մլրդ դրամ)***

|  |  |  |  |  |  |
| --- | --- | --- | --- | --- | --- |
|   | **2023թ. հունվար-նոյեմբեր ամիսների փաստ** | **2024թ. տարեկան ճշտված պլան** | **2024թ. հունվար-նոյեմբեր ամիսներիփաստ** | **Կատարո-ղականը տարեկան ճշտված պլանի նկատմամբ** **(%)** | **2024թ. հունվար-նոյեմբերը 2023թ. հունվար-նոյեմբերի նկատմամբ****(%)** |
| **Դեֆիցիտ (հավելուրդ)**, այդ թվում` | **62.7** | **456.5** | **232.2** | **50.9** | **370.1** |
| Ներքին աղբյուրներ, այդ թվում` | 314.6 | 389.7 | 309.6 | 79.4 | 98.4 |
| * Փոխառու զուտ միջոցներ
 | 348.9 | 350.8 | 343.3 | 97.9 | 98.4 |
| * Ֆինանսական զուտ ակտիվներ
 | (34.3) | 38.9 | (33.8) | (86.7) | 98.3 |
| Արտաքին աղբյուրներ, այդ թվում` | (251.8) | 66.8 | (77.4) | (115.8) | 30.7 |
| * Փոխառու զուտ միջոցներ
 | (105.3) | 74.5 | (55.6) | (74.7) | 52.8 |
| * Ֆինանսական զուտ ակտիվներ
 | (146.5) | (7.7) | (21.7) | 282.9 | 14.8 |

Հաշվետու ժամանակահատվածում արտաքին աղբյուրներից փոխառու զուտ միջոցների հաշվին ՀՀ պետական բյուջեի պակասուրդը ֆինանսավորվել է արտաքին վարկատուներից ստացված միջոցների հաշվին, որոնք կազմել են 100.6 մլրդ դրամ կամ տարեկան նախատեսված միջոցների 40.3%-ը: Ցածր կատարողականը հիմնականում պայմանավորված է բյուջետային աջակցության վարկերի ցուցանիշով: Հաշվետու ժամանակահատվածում ստացվել է միայն Համաշխարհային բանկից Կանաչ, դիմակայուն և ներառական զարգացման քաղաքականության երկրորդ գործառնության ծրագրի շրջանակներում նախատեսված միջոցներից 37.6 մլրդ դրամը: Նախատեսված մյուս բյուջետային աջակցության վարկերի գծով մուտքեր հունվար-նոյեմբեր ամիսներին չեն եղել: Նպատակային վարկային ծրագրերի շրջանակներում ստացվել է շուրջ 63.1 մլրդ դրամ՝ կազմելով տարեկան ծրագրի 93.6%-ը:

1. ***Արտաքին աղբյուրներից նպատակային վարկերի ստացում (մլրդ դրամ)***

|  |  |  |  |
| --- | --- | --- | --- |
|   | **2024թ. տարեկան ճշտված պլան** | **2024թ. հունվար-նոյեմբեր ամիսների փաստ** | **Կատարողականը տարեկան ճշտված պլանի նկատմամբ (%)** |
| **Նպատակային վարկերի ստացում**,այդ թվում` | **67.3** | **63.1** | **93.6** |
|  **Միջազգային կազմակերպություններից** | **61.9** | **58.7** | **94.9** |
|  Համաշխարհային բանկ | 18.0 | 13.3 | 73.9 |
|  Վերակառուցման և զարգացման եվրոպական բանկ | 4.2 | 0.5 | 12.3 |
|  Եվրոպական ներդրումային բանկ | 4.3 | 4.5 | 103.4 |
|  Ասիական զարգացման բանկ | 28.2 | 29.2 | 103.6 |
|  Եվրասիական զարգացման բանկ | 7.2 | 11.2 | 156.2 |
|  **Օտարերկրյա պետություններից** | **5.5** | **4.3** | **79.4** |
|  Գերմանիա (Վերականգնման վարկերի բանկ) | 3.9 | 2.7 | 68.7 |
|  Ֆրանսիա | 1.6 | 1.7 | 105.4 |

Հաշվետու ժամանակահատվածում 156.3 մլրդ դրամ ուղղվել է արտաքին վարկերի մարմանը՝ կազմելով տարեկան ծրագրի 89.3%-ը: Նշված գումարից 121.6 մլրդ դրամն ուղղվել է միջազգային կազմակերպությունների, 33.9 մլրդ դրամը` օտարերկրյա պետությունների և 835.5 մլն դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի պակասուրդի ֆինանսավորումը հաշվետու ժամանակահատվածում կազմել է -21.7 մլրդ դրամ՝ տարեկան նախատեսված ‑7.7 մլրդ դրամի դիմաց: Մասնավորապես՝ 374.8 մլն դրամ (տարեկան ծրագրված ցուցանիշի 97.9%-ը) է կազմել Վրաստանի կողմից ՀՀ նկատմամբ պարտավորությունների մարումից մուտքը, 7.8 մլրդ դրամ (տարեկան ծրագրված ցուցանիշի 90.2%-ը)՝ բաժնետոմսերի և կապիտալում այլ մասնակցության ձեռքբերումը, 14.3 մլրդ դրամով ավելացել է արտաքին աղբյուրներից ստացված վարկային և դրամաշնորհային միջոցների մնացորդը: Նախորդ տարվա նույն ժամանակահատվածի համեմատ արտաքին ֆինանսական զուտ ակտիվների հաշվին պակասուրդի ֆինանսավորման ցուցանիշի տարբերությունը հիմնականում պայմանավորված է 2023 թվականի նույն ժամանակահատվածում Լեռնային Ղարաբաղին 149.6 մլրդ դրամ միջպետական վարկի տրամադրմամբ:

1. Հաշվետվության մեջ ներկայացված ցուցանիշների հանրագումարների և դրանց բաղադրիչների միջև շեղումները պայմանավորված են կլորացումներով: [↑](#footnote-ref-1)